เข้มสอบครูผู้ช่วยปี 63 ต้องโปร่งใส
นายณัฏฐพล ทีปสุวรรณ รมว.ศึกษาธิการ กล่าวว่า ตนได้ประชุมร่วมกับสำนักงานคณะกรรมการการศึกษาขั้นพื้นฐาน (สพฐ.) สำนักงานคณะกรรมการข้าราชการครูและบุคลากรทางการศึกษา (ก.ค.ศ.) และสำนักงานปลัดกระทรวงศึกษาธิการ (ศธ.) เพื่อ สื่อสารให้สังคมเข้าใจถึงหลักเกณฑ์และวิธีการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตำแหน่งครูผู้ช่วย ประจำปี 2563 ไม่ว่าจะเป็นในเรื่องของปริมาณความต้องการครู การวางแผนในสาขาวิชา ที่ขาดแคลน เพื่อต้องการสื่อสารให้บุคคลที่เข้ามาสู่ตำแหน่งครูผู้ช่วยทราบว่าจะมีโอกาสอยู่ตรงไหนบ้าง เนื่องจากตนคิดว่าขณะนี้ครูหลายคนกังวลและสับสนเรื่องการสอบครูผู้ช่วย ดังนั้น ศธ.จึงต้องการสร้างความชัดเจนและความสบายใจให้แก่ทุกฝ่าย ซึ่งเป้าหมายหลักของการสอบครูผู้ช่วยคือ เราต้องการครูที่มีคุณภาพรมว.ศึกษาธิการ กล่าวต่อไปว่า ส่วนกรณีที่มีผู้สอบครูผู้ช่วยที่ได้รับการขึ้นบัญชีเอาไว้ มีความกังวลว่าจะได้รับการเรียกบรรจุหรือไม่นั้น ตนได้รับรายงานว่า กลุ่มผู้ที่ได้สอบขึ้นบัญชีเอาไว้นั้น ถูกทยอยเรียกบรรจุไปแล้ว แต่ยืนยันว่าจะไม่ต่ออายุการขึ้นบัญชีอย่างแน่นอน ส่วนการบริหารจัดการการสอบจะเป็นอย่างไรนั้น สพฐ.จะไปกำหนดรายละเอียดอีกครั้ง โดยเฉพาะเรื่องข้อสอบ ซึ่งตนได้ให้นโยบายไปว่า เมื่อส่วนกลางเป็นผู้ออกข้อสอบเองจะต้องดำเนินการอย่างโปร่งใส ห้ามมีประเด็นที่เกี่ยวกับการร้องเรียนข้อสอบรั่วเกิดขึ้นอย่างเด็ดขาด ทั้งได้มอบการบ้านให้ สพฐ. ก.ค.ศ. และ สป. กลับไปเตรียมความพร้อมของข้อสอบครูผู้ช่วยให้เสร็จสิ้นกระบวนการ และรายงานให้รับทราบโดยเร็วที่สุดผมไม่กังวลที่จะให้หน่วยงานกลางอย่าง สพฐ. เป็นผู้ออกข้อสอบ เพราะจะมีมาตรการดำเนินการอย่างรัดกุมและเป็นมาตรฐานสากล การสอบครั้งนี้ จะไม่มีเรื่องทุจริต หรือข้อสอบรั่วเกิดขึ้นแน่นอน ทุกขั้นตอนดำเนินการอย่างโปร่งใส ไม่มีเส้นสายหรือรับเงินรับทองจากตำแหน่งนี้ เนื่องจากผมต้องการได้คนเก่งมาเป็นครู นายณัฏฐพลกล่าว.
เพื่อสื่อสารให้สังคมเข้าใจถึงหลักเกณฑ์และวิธีการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตำแหน่งครูผู้ช่วย ประจำปี 2563
สอบครูผู้ช่วย,สอบครูผู้ช่วย 2563,กระทรวงศึกษาธิการ,ครูผู้ช่วย,ทุจริตสอบครูผู้ช่วย,ข้อสอบครูผู้ช่วย,ข่าววันนี้,การศึกษา